jkorsvik/nowiki_second_scrape_merged huggingface dataset:
Austin County

Austin County er et fylke i den amerikanske delstaten Texas. Det ligger i de sørøstlige delene av staten. Det grenser mot Washington County i nord, Waller County i øst, Fort Bend County i sørøst, Wharton County i sør, Colorado County i vest og mot Fayette County i nordvest.
Austin Countys totale areal er 1 700 km² hvorav 10 km² er vann. I 2000 hadde fylket 23 590 innbyggere og administrasjonssenteret ligger i byen Bellville. Fylket har fått sitt navn etter Stephen F. Austin kjent som Texas Far. 


== Eksterne lenker ==
(en) Offisielt nettsted 
(en) Austin County, Texas – kategori av bilder, video eller lyd på Commons
Fort Bend County

Fort Bend County er et fylke i den amerikanske delstaten Texas. Det ligger i de sørøstlige delene av staten. Det grenser mot Waller County i nord, Harris County i nordøst, Brazoria County i sørøst, Wharton County i sørvest og mot Austin County i nordvest.
Fort Bend Countys totale areal er 2 295 km² hvorav 30 km² er vann. I 2005 hadde fylket 463 650 innbyggere og administrasjonssenteret ligger i byen Richmond. 


== Historie ==
Fort Bend County ble organisert i 1837 med deler tatt fra Austin County, Brazoria County og Harris County. Det ble oppkalt etter Fort Bend ved Brazos River.


== Byer ==
Arcola
Beasley
Fairchilds
Fulshear
Houston (delvis i Fort Bend)
Katy
Kendleton
Meadows Place
Missouri City (delvis i Fort Bend)
Needville
Orchard
Pleak
Pearland (delvis i Fort Bend)
Richmond
Rosenberg
Simonton
Stafford (delvis i Fort Bend)
Sugar Land
Thompsons


== Eksterne lenker ==
(en) Offisielt nettsted 
(en) Fort Bend County, Texas – kategori av bilder, video eller lyd på Commons
Sven Westerberg

Sven Westerberg (født 1945 i Vänersborg i Sverige, død 24. juli 2018 i Floda) var en svensk forfatter.
Westerberg skrev to serier kriminalromaner. De fem første bøkene har avdelingssjef Lennart Brask i den militære svenske etterretningstjenesten som hovedperson, med en handling sentrert omkring saker som angår rikets sikkerhet. Fra og med Det gåtfulla mordet i Partille (1998) overtar rettspsykiater Hanna Skogholm som hovedperson, og motivet skifter til psykiske sykdommer og virkelighetsforståelse.
Sven Westerberg vokste opp i Partille utenfor Göteborg, hvor han igjen bosatte seg med sin norskfødte hustru etter å ha bodd 16 år i Norge. Bøkene hans er oversatt til flere språk, men ikke utgitt i Norge.


== Bibliografi ==
Onsalaaffären (1987)
Pragincidenten (1989)
Kabinettssekreteraren (1991)
Göteborgsmorden (1994)
Skuggan av Vasa högre allmänna läroverk (1996)
Det gåtfulla mordet i Partille (1998)
Guds fruktansvärda frånvaro (1999)
Judinnans tystnad (2000)
Abonnemanget har upphört – hänvisning saknas (2002)
Andras väg har rastplatser i solen (2003)
Flugfiskaran (2006)


== Priser og utmerkelser ==
Svenska Deckarakademins pris för bästa svenska kriminalroman 1999, for Guds fruktansvärda frånvaro


== Referanser ==


== Eksterne lenker ==
Sven Westerberg hos Svenska Deckarakademin
Bachke

Bachke er en norsk slekt som nedstammer fra gruvearbeider Halvor Olsen Bakken eller Kirkbakken og hans hustru Randi Andersdatter Lang på Røros. Kirkbakken er en gård i Rugldalen på Røros. Det var sønnesønnen Halvor Bachke som forandret slektsnavnet til Bachke.


== Slektstre ==

Halvor Olsen Bakken (1732–1798), gruvearbeider på Røros, gift i 1763 med Randi Andersdatter Lang (1741–1795).
Ole Halvorsen Bakken (1769–1844), hyttearbeider på Røros, gift i 1797 med Ane Margrethe Aspaas (1775–1860), datter av byggmester Svend Aspaas.
Halvor Bachke (1800–1852), lensmann på Røros, senere bergskriver i Meråker og ordfører i Stjørdal, gift med Anna Sofie Ditlevsen (Dybdahl) (1804–1878).
Ole Bachke (1830–1890), høyesterettsassessor og statsråd, gift i 1856 med Augusta Marie Fridoline Kräuter (1839–1923).
Hanna Olina Bachke (1834–1883), gift med forfatter Constantius Flood (1837–1908), se slekten Flood.
Marie Bachke (1831–1919), gift med riksarkivar og stortingsmann Michael Birkeland (1830–1896).
Anton Sophus Bachke (1836–1919), bergmester, eier av Ringve gård og ordfører i Strinda, gift i 1862 med Barbara Anker (1841–1897).
Bernt Anker Bachke (1869–1900), ingeniør og bruksbestyrer, gift med Petra Jenny Lorck (1866–1941).
Sofie Bachke (gift Jakhelln) (1871–1954), kunstmaler, gift i 1900 med kjøpmann, stortingsmann og ordfører i Bodø Christian Albrecht Jakhelln (1863–1945), se slekten Jakhelln.
Petra Anker Bachke (1873–1968), gift med statsminister Ivar Lykke (1872–1949).
Christian Anker Bachke (1873–1946), grossist, konsul og eier av Ringve gård, gift i 1920 med Victoria Bachke (født Rostin) (1896–1963).
Morten Anker Bachke (1885–1941), arkitekt og konstituert professor i bygningskunst ved NTH, gift første gang med Kally (Nanna) Løchen (1891–1943), gift andre gang med Liv Høye Vik (1897–), datter av statsråd og fylkesmann Oddmund Vik.
Halvard Bachke (1838–1875), skipsreder i H. & F. Bachke og konsul, gift med Maria Arilda Virginie Huitfeldt (1849–1936).
Arild Huitfeldt Bachke (1870–1955), skipsreder i H. & F. Bachke og konsul, gift i 1917 med Emilie Ræder (1889–1979).
Halvard Bachke (1873–1948), diplomat, gift i 1917 med Ragna Othilie Thoresen (1880–1945), datter av skipsreder Otto Thoresen.
Anna Sofie Bachke (1871–1921), gift med godseier på Elingaard Paul Emil Finne (1857–1934), se trønderslekten Finne.
Fritz Martin Bachke (1839–1897), grossist, skipsreder i H. & F. Bachke og konsul, gift med Julie Augusta Lein (1850–1922).
Anna Margaretha Lein Bachke (1873–1954), gift med agronom og eier av Lade gård Egil Holst (1869–1936), bror av fabrikkeier og stortingsmann Johan Throne Holst.
Halvard Lein Bachke (1875–1948), grossist og skipsreder i H. & F. Bachke, gift med Meta Stille Brodtkorb (1875–1947, søster til nedennevnte Christian Johannes Brodtkorb).
Julie Augusta Lein Bachke (1884–1950), gift med direktør i E.C. Dahls fødestiftelse Christian Johannes Brodtkorb (1878–1958).


== Referanser ==
Rubber Soul

Rubber Soul er det sjette albumet fra The Beatles, utgitt i desember 1965. Dette er det albumet som gav dem en politisk musikkstil, inspirert av blant andre Bob Dylan. Albumet ble i USA utgitt i en noe annerledes versjon enn i Europa.
Rubber Soul kom på 5.-plass på musikkmagasinet Rolling Stones liste over «Tidenes 500 beste album».


== Bakgrunn ==
Tittelen skyldes en svart jazzmusiker som på spottende vis karakteriserte Mick Jagger som «plastic soul». En kan også høre Paul McCartney rope «Plastic soul, man, plastic soul» under opptakene. «Plastic» ble altså endret til «Rubber».
Innspillingene av Rubber Soul tok ikke mer enn en måned og ble ikke avsluttet i studio før i midten av november, men ble mixet og gjort ferdig på rekordtid for å rekke julesalget. Albumet ble faktisk sluppet på samme dag som dobbeltsingelen «We Can Work It Out» / «Day Tripper» henholdsvis 3. desember (UK) og 6. desember 1965 (USA), som også ble spilt inn i begynnelsen av november. Til tross for hastverket regnes utgivelsen av Rubber Soul for å være et av de mest musikalske og best gjennomførte album.


== Britisk utgave. Parlophone PCS 3075 ==


=== Side 1 ===
«Drive My Car» (Lennon-McCartney)
«Norwegian Wood (This Bird Has Flown)» (Lennon-McCartney)
«You Won't See Me» (Lennon-McCartney)
«Nowhere Man» (Lennon-McCartney)
«Think For Yourself» (Harrison)
«The Word» (Lennon-McCartney)
«Michelle» (Lennon-McCartney)


=== Side 2 ===
«What Goes On» (Lennon-McCartney)
«Girl» (Lennon-McCartney)
«I'm Looking Through You» (Lennon-McCartney)
«In My Life» (Lennon-McCartney)
«Wait» (Lennon-McCartney)
«If I Needed Someone» (Harrison)
«Run for Your Life» (Lennon-McCartney)


== Amerikansk utgave. Capitol ST 2442 ==


=== Side 1 ===
«I've Just Seen a Face» (Lennon/McCartney) – 2:04
«Norwegian Wood (This Bird Has Flown)» – 2:00
«You Won't See Me» – 3:19
«Think for Yourself» (George Harrison) – 2:16
«The Word» – 2:42
«Michelle» – 2:42


=== Side 2 ===
«It's Only Love» (Lennon/McCartney) – 1:53
«Girl» – 2:26
«I'm Looking Through You» – 2:20
«In My Life» – 2:23
«Wait» – 2:13
«Run for Your Life» – 2:21


== Personell ==
John Lennon: vokal, elektrisk gitar, akustisk gitar, tråorgel, tamburin, kubjelle, maracas
Paul McCartney: vokal, bass, akustisk gitar, piano
George Harrison: elektrisk gitar, akustisk gitar, bass, sitar, hovedvokal på «Think for Yourself» og «If I Needed Someone»
Ringo Starr: trommer, tamburin, maracas, Hammondorgel, hovedvokal på «What Goes On»
George Martin: piano på «In My Life» og tråorgel på «The Word»
Mal Evans: Hammondorgel på «You Won't See Me»


== Litteratur ==
Harry Castleman & Walter J. Podrazik: All Together Now. The First Complete Beatles Discography 1961-1975. Ballantine Books. New York 1976. ISBN 0-345-25680-8-595


== Referanser ==


== Eksterne lenker ==
(en) Rubber Soul på Discogs 
(en) Rubber Soul på MusicBrainz 
(en) Rubber Soul på Spotify 
(en) Rubber Soul på AllMusic
Brazoria County

Brazoria County er et fylke i den amerikanske delstaten Texas. Det ligger i de sørøstlige delene av staten og det grenser mot Harris County i nord, Galveston County i nordøst, Matagorda County i sørvest, Wharton County i vest og mot Fort Bend County i nordvest.
Brazoria Countys totale areal er 4 137 km² hvorav 547 km² er vann. I 2000 hadde fylket 241 767 innbyggere og administrasjonssenteret ligger i byen Angleton. Brazoria County har fått sitt navn etter elven Brazos River som flyter gjennom fylket.


== Byer og kommuner ==


== Eksterne lenker ==
(en) Offisielt nettsted 
(en) Brazoria County, Texas – kategori av bilder, video eller lyd på Commons
Kirsti Birkeland

Kirsti Birkeland (født 14. oktober 1930, død 4. februar 2019) var en norsk lyriker og forfatter. Hun skrev bøker for både voksne og barn.
Hennes debut var novellesamlingen Fruktene (1976), etterfulgt av diktsamlingen Vent, dommer, vent! (1977), Kom skal vi dikte ei grend og en gård (1980) og Fille-frans og følget hans (1985).
Interessen for sørsamisk kultur er reflektert i barneboken Bygutt i sørsame-fjell (1982) og eventyrsamlingen Staloer tror at månen er et bål. Sørsamiske eventyr, illustrert av Alfhild Vekterli (Cappelen, 1986), også utgitt i Sverige og Danmark (1987); ny utgave 2002, og diktsamlingen Ved kilden (1993).
Senere utkom Gutten som ble Hellig-Olav (Damm, 1997), en gjenfortelling av Henrik Wergelands Juleaften: fem dikt (1999) og biografien Juleliljen (Suttung forlag, 2000). Hun skrev noveller til antologiene Sju-ni-tretten (1998) og Under påskemånen (2000), og bidratt til Vår eventyrlige verden: eventyr fra Tanzania (Eventyr, Avenir, 2011).
Hun mottok i 2001 Statens arbeidsstipend for eldre fortjente kunstnere.


== Bibliografi ==
Fruktene (Noveller, 1976)
Vent, dommer, vent! (Lyrikk, 1977)
Kom skal vi dikte ei grend og en gård (Barnebok, 1980 – illustratør: Valborg Sirnes)
Bygutt i sørsame-fjell (Barnebok, 1982 – omslagsillustrasjon av Gunnar Tenggren)
Fille-Frans og følget hans (Barnebok, 1985 – illustratør: Kaja Finne)
Staloer tror at månen er et bål : 25 sør-samiske eventyr gjenfortalt av Kirsti Birkeland (Gjendiktning, 1986 – illustratør: Alfhild Vekterli)
Ved kilden (Dikt og noveller, 1993 – illustratør: Ingrid Jangaard Ousland)
Than og Thy i Kambodsja : et hefte for barn fra 5 til 8 år (Redd Barna, 1993 – illustratør: Vivian Zahl-Olsen)
Gutten som ble Hellig-Olav (Barnebok, Damm, 1997 – illustratør: Merete Helland-Hansen Skogseth)
H. Wergeland: Julaften – fem dikt (Gjendiktning, Damm, 1999 – illustratør: Ann Avranden)
Vår eventyrlige verden. Eventyr fra Tanzania (Eventyr, Avenir, 2011)


== Referanser ==


== Kilder ==
Presentasjon av Kirsti Birkeland i Forfatterkatalogen på Forfattersentrums nettsider
Cirkus Arnardo

Cirkus Arnardo er et norsk sirkus som ble etablert i 1949 av sirkusartisten og tryllekunstneren Arne «Arnardo» Lorang Andersen.
Blant de årlige tradisjonene til Cirkus Arnardo er opptredenen i Ålesund på Norges nasjonaldag, 17. mai.
Fra 1975 fikk Arnardo konkurranse fra Norges andre omreisende sirkus, Cirkus Merano.


== Eksterne lenker ==
Cirkus Arnardos nettsider
Søkbar digitalkopi av Finn Jor og Jørn-Kr. Jørgensen: I livets manesje – et møte med Arnardo og hans cirkus (1998)
BIBSYS

BIBSYS er en del av Unit - Direktoratet for IKT og fellestjenester i høyere utdanning og forskning og en sentral leverandør av produkter og bibliotektjenester primært til institusjoner i universitets- og høyskolesektoren og Nasjonalbiblioteket, samt institusjoner i andre sektorer. Produktene og tjenestene BIBSYS leverer er utviklet etter behov og i samarbeid med institusjonene. BIBSYS sørger for tilgang til bibliotekenes ressurser gjennom flere søkemuligheter og låne- og bestillingsfunksjoner.
I 2018 ble BIBSYS fusjonert med CERES - Nasjonalt senter for felles systemer og tjenester for forskning og studier og fikk overført enkelte oppgaver fra UNINETT til Unit - Direktoratet for IKT og fellestjenester i høyere utdanning og forskning med hovedkontor i Trondheim.


== Organisasjon ==
BIBSYS startet i 1972 som et samarbeidsprosjekt mellom Det Kongelige Norske Videnskabers Selskabs Bibliotek, Norges tekniske høgskoles bibliotek og Regnesenteret ved NTH. Formålet med prosjektet var å automatisere interne bibliotekrutiner.
Siden 1972 har BIBSYS utviklet seg fra å være en leverandør av et biblioteksystem for to bibliotek i Trondheim, til å utvikle og drifte et nasjonalt biblioteksystem for norske fag- og forskningsbibliotek. Målgruppa har også utvidet seg til å omfatte bibliotekenes kunder, ved å gi disse enkel tilgang til bibliotekenes ressurser.
I tillegg til BIBSYS Biblioteksystem, består produktporteføljen av BIBSYS Ask, BIBSYS Brage, BIBSYS Galleri. All drift av applikasjoner og databaser blir gjort sentralt hos BIBSYS. BIBSYS Emneportal ble lagt ned 1. januar 2011.


== Produkter ==
Biblioteksystem – basert på produktet Alma fra Ex Libris. Biblioteksystemet ivaretar interne rutiner ved et bibliotek. Bibliotekenes samlinger registreres i en felles database, Bibliotekbasen.
Oria – Felles portal til det samlede materialet som finnes ved de fleste norske fag- og forskningsbibliotek. Den er supplert med elektronisk materiale fra åpne kilder som bøker, elektroniske bøker, tidsskrifter, elektroniske tidsskrifter, dokumenter, artikler, musikk og filmer. Oria gir også tilgang til oversikter over egne lån og bestillinger, og til å fornye lån.
BIBSYS Brage – BIBSYS Brage er et felles system for elektronisk publisering for en sammenslutning (konsortium) av BIBSYS-deltakere og fungerer som et åpent institusjonelt arkiv.
BIBSYS Galleri – BIBSYS Galleri er et verktøy for publisering og indeksering av bilder, og brukes blant annet til bildebasen Trondheimsbilder.
BIBSYSx  – BIBSYSx lenker fra eksterne databaser slik at brukerne kan lokalisere og bestille dokumenter fra BIBSYS Bibliotekbase.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata


=== Lenker til applikasjonene ===
BIBSYS Ask – søk i flere databaser Arkivert 26. mai 2012 hos Wayback Machine.
BIBSYS Ask - søk i Bibliotekbasen, ForskPub, og ForskPro (tidligere versjon) Arkivert 12. mai 2012 hos Wayback Machine.
BIBSYS Brage – søk i institusjonelle arkiv
BIBSYS Galleri - søk i bildesamlinger
Grasmobanen

Grasmobanen eller Sootbanen var en hestejernbane som lå i Aurskog-Høland kommune. Jernbanen ble bygd på grunneiendommen (gården) Grasmo, derav navnet Grasmobanen.


== Historie ==
Den var en del av transportsystemet som Engebret Soot bygde i årene 1847–1849 for å få tømmeret fra Mangenvassdraget til Haldenvassdraget. Den transportetappen som er motstrøms, er i dag mest kjent under navnet Sootkanalen. Det var ikke bare en kanal, men et helt system med kanaler, sluser, tømmerrenner og hestejernbane.  Grasmobanen var en del av Sootkanalen, en hestejernbane som ble bygget mellom vannene Mortsjølungen og Tvillingtjern.
Over den 2,5 km lange Mortsjølungen ble tømmeret, i flaker, trukket med båt fram til «Lessinga». Lessinga er en liten 100 meters kanal gravd inn i terrenget. Kanalsidene ble murt med stein. Fra mur til mur gikk det tre gangbruer. I fra Lessinga og opp er det en stigning på 37 meter. En mindre bekk renner ut i kanalen. Det var mulig å bygge sluser, men Engebret Soot trengte vannet fra Tvillingtjern til den videre fløtinga.  Derfor foretrakk han å bygge en hestejernbane. 
I begynnelsen ble tømmeret heist opp på jernbanevognene. Seinere fant man at det var mer praktisk å kjøre vognene ut i kanalen for å fløte stokkene på vognene. Fløterne sto på trebruene når de utførte dette oppdraget.
Den 1,5 km lange hestejernbanen var ens- og smalsporet. Den startet ved Lessinga i Mortsjølungen og hadde fem møteplasser som lå like langt fra hverandre Fra Tvillingtjern ble stokkene fløtet videre i en tømmerrenne ned til innsjøen Setten.


== Arbeidsdeling ==
Et skift besto av to beiter. Et beite besto av tolv mann med to hester hver. Hvert hestespann hadde tre vogner å trekke oppover. Et beite kjørte tre vendinger, deretter hvilte de mens det andre beitet tok over. Sommerstid var det flere skift i døgnet. I 1871 passerte 6000 tylfter Grasmobanen.


== Modernisering og nedleggelse ==
Hestedriften tok slutt i 1918. Da overtok en stasjonær dampmaskin som ble plassert på banens endepunkt ved Tvillingtjern. Etter bare to år ble dampmaskinen byttet ut til fordel av en bensinmotor. Tømmervognene ble trukket opp med vaiere.
Grasmobanen var i drift fram til 1938.


== Se også ==
Jernbane i Norge


== Referanser ==


== Litteratur ==
Bjørn Andresen, Sverre Eier, Svein Hjerpeset, red. (1987). «Gubben mot strømmen» Engebret Soot & Soot-kanalen (norsk). Eidskog: Eget forlag. CS1-vedlikehold: Flere navn: redaktørliste (link)
Jernbane.net side om Grasmobanen


== Eksterne lenker ==
Eidskog museum om Sootkanalen
Grasmobanen i OpenStreetMap
Bartolomé Masó

Bartolomé de Jesús Masó Márquez (født 21. desember 1830, død 14. juni 1907) var opprørspresident på Cuba i perioden 30. oktober 1897 til 7. november 1898. I hans presidentperiode gikk USA til krig mot Spania, og 25. april 1898 brøt den spansk-amerikanske krig ut. 
Den 11. august 1898 kapitulerte Spania overfor USA, til tross for at Los Mambies ved USAs krigserklæring i april 1898, hadde kontrollert store deler av Cuba.Kapitulasjonen var likevel et faktum og 1. oktober 1898 innledet USA og Spania fredsforhandlingene i Paris. På denne bakgrunn sammenkalte president Masó 24. oktober 1898 lederne av Los Mambies. På møtet ble det besluttet å oppløse «Den andre krigsførende republikk» og oppnevne et utvalg som skulle forhandle med USA, siden USA ikke hadde tillatt Los Mambies å delta ved fredsforhandlingene med Spania i Paris (se Paris-avtalen). Utvalget skulle ledes av Mambi-general Domingo Méndez Capote ikke minst fordi den mest selvskrevne forhandlingslederen, Mambi-general Calixto Garcia, hadde utviklet et dårlig forhold til USA på bakgrunn av USA-generalenes dårlige behandling av Los Mambies.


== Referanser ==
Bodil Niska

Bodil Aileen Niska (født 21. august 1954 i Vadsø) er en norsk jazzmusiker (saksofon), kjent for godtselgende utgivelser av standardlåter innen jazz.
Hjemme i Hammerfest lærte hun av faren, trekkspiller Aksel Niska, samt studerte under Kjell Bartholsen, og drev jazzklubben «Montenegro» 1979–89. Etter flytting sørover i 1990 deltok hun siden 1992 i trioen «Girl Talk», der hun med vokalisten Siri Gellein (senere erstattet av bassisten Tine Asmundsen) og pianisten Elizabeth Walker ga ut Talkin' Jazz i 1996 som solgte meget.  
I Bodil Niska Kvartett spilte Per Husby piano, Stig Hvalryg bass og Roger Johansen trommer, og spilte ved Oslo Jazzfestival og Nordlændingernes Forenings kulturaften i 2005.  I 2017 spilte hennes kvartett i Ålesund med nevnte Hvalryg på bass, Dag Arnesen piano og Marcus Lewin trommer.Hun har også samarbeidet med Pete Brown trio, Scott Hamilton og Harry Allen.Etter noen år som plateselger hos Akers MIC, etablerte hun omkring 1997 jazzbutikken «Bare Jazz» i Oslo, samt plateselskap av samme navn. Kaffen ble nedlagt i 2020. Hun mottok  Oslo Jazzfestivals pris Ella-prisen i 2009.
Under Sildajazz i Haugesund har hun i mange år drevet musikksjappa «Bodils Bodega», som hun i 2005 mottok Sildajazzprisen for. 


== Diskografi ==
First Song (Hot Club Records, 2000).  Med  Egil Kapstad, Bjørn Alterhaug og Pelle Hultén.  Bidrag fra Aksel Niska.
Blue (Bare Jazz Records, 2004).  Med Kapstad, Alterhaug, Hulten, Paul Wagnberg
Night Time (Bare Jazz Records, 2008).  Med blant annet Claes Crona Trio og Staffan William-Olsson.


== Referanser ==


== Eksterne lenker ==
Offisielt nettsted 
(en) Bodil Niska – kategori av bilder, video eller lyd på Commons 
(en) Bodil Niska på Discogs 
(en) Bodil Niska på MusicBrainz 
(en) Bodil Niska på Songkick 
barejazz.no Arkivert 10. september 2018 hos Wayback Machine.
Biografi  i Jazzbasen
Diskografi i Jazzbasen
Di 5

Di 5 var et diesellokomotiv brukt av NSB i skiftetjeneste. Midt på 1980-tallet var NSBs eldste Di 2 lokomotiv nedslitt og man så seg om etter nyere materiell. Man fikk en rekke tilbud fra europeiske lokomotivfabrikker, men valgte et tilbud på brukte skiftelokomotiver fra Deutsche Bundesbahn. Loktypen som ble Di 5 het i Tyskland før 1968 V 60 (senere type DB V 260), et treakslet dieselhyraulisk skiftelok. 
Over 900 lok ble bygget i Tyskland, de veide 54 tonn, med en MTU 12-sylindret motor på 650 hk. Toppfarten var 30/60 km/t, henholdsvis for skifte og linjetjeneste. NSB fikk sine første Di 5 lok i 1985 og i 1988 fikk man de siste. Det ble 16 lok, et ble reservedelsforråd. De ble hugget opp 1996-1998. Di 5 gikk for det meste rundt Trondheim.


== Spesifikasjoner ==
Lengde: 10,45 meter
Vekt: 53,4 tonn (870-875 47,4 tonn)
Akselanordning: C
Maksimal hastighet: 30/60 km/t


== Eksterne lenker ==
Di 5 – NJK Materielldatabasen
Di 5 – Jernbane.net
Marcos Senna

Marcos Antonio Senna da Silva (født 17. juli 1976 i São Paulo i Brasil) er en brasilianskfødt spansk fotballspiller som spiller for New York Cosmos. Hans posisjon er på midtbanen.
Senna spilte for Villarreal CF i perioden 2002 til 2013 etter at han kom fra brasilianske Sao Caetano i 2002. Han hjalp blant annet laget til semifinaler i Mesterligaen. Han fikk spansk statsborgerskap i 2006, og var del av det spanske laget som deltok i 2006-VM. Han ble også europamester for Spania under EM i fotball 2008.
Den 29. juli 2006 skrev den spanske avisa AS at Villarreal hadde blitt enig med Manchester United om en overgang for den brasilianskfødte spanjolen for en ukjent sum. Flere andre spanske aviser har også skrevet at de to klubbene er enige om en overgang. Senna ble imidlertid værende i Villarreal.
Marcos er for øvrig fetter med Marcos Assunção, også han fotballspiller.


== Karriere som spiller (alle turneringer) ==


== Referanser ==


== Eksterne lenker ==
(en) Marcos Senna – kategori av bilder, video eller lyd på Commons 
Marcos Senna på Twitter 
(de) Marcos Senna – Munzinger Sportsarchiv 
(en) Marcos Senna – FIFA 
(en) Marcos Senna – UEFA 
(en) Marcos Senna – Transfermarkt 
(en) Marcos Senna – national-football-teams.com 
(en) Marcos Senna – WorldFootball.net 
(en) Marcos Senna – FootballDatabase.eu 
(de) Marcos Senna – fussballdaten.de 
(en) Marcos Senna – Soccerway 
(en) Marcos Senna – EU-Football.info
Theresianische Militärakademie

Theresianische Militärakademie (MilAk) er en krigsskole for utdannelse av offiserer i Østerrike. Det har sete i borgen i Wiener Neustadt.


== Historie ==
Theresianische Militärakademie ble grunnlagt av keiserinne Maria Theresia den 14. desember 1751. Keiserinnen gav den første kommandanten, feltmarskalk grev Leopold Josef Daun, oppdraget «Mach' er mir tüchtige Officirs und rechtschaffene Männer darauß». Det er det eldste eksisterende militærakademiet i verden. Opprinnelig tok det opp 100 adelige og 100 borgerlige hvert år. Betegnelsen «militærakademi» fikk institusjonen da den ble slått sammen med kadettenes planteskole i 1769. Utdannelsestiden var dengang elleve år, som siden gradvis er redusert til tre.
Den berømte steiriske prinsen erkehertug Johann var i 44 år overdirektør for militærakademiet, fra 1805 til 1849.


== Eksterne lenker ==
Theresianische Militärakademie
Vereinigung Alt-Neustadt